Μαρκ Τζάκσον

Ο Μαρκ Άντονι Τζάκσον (Φιλαδέλφεια, 16 Ιανουαρίου 1975) είναι Αμερικανός παλαίμαχος επαγγελματίας καλαθοσφαιριστής. Έχει ύψος 2,08 μ. και αγωνιζόταν στη θέση του σέντερ.

Κολλεγιακή σταδιοδρομία 
Ο Μαρκ Τζάκσον τελείωσε το Λύκειο Ρομαν Καθόλικ και στη συνέχεια εισήχθη στο Πανεπιστήμιο VCU, στο οποίο παρέμεινε για ένα χρόνο (1993-94) και με τη μπασκετική ομάδα του οποίου, τους VCU Ραμς, αγωνίστηκε για πρώτη φορά στο Κολλεγιακό πρωτάθλημα.

Στη συνέχεια, εισήχθη στο Πανεπιστήμιο Τεμπλ και αγωνίστηκε για δύο χρόνια με την μπασκετική ομάδα του, τους Τεμπλ Όουλς. Το 1997 αποφοίτησε από το πανεπιστήμιο και συμμετείχε στα Ντραφτ του ΝΒΑ του ίδιου έτους. Η απόδοσή του στα Ντραφτ οδήγησε στο να επιλεγεί στο νούμερο 37 από τους Γκόλντεν Στέιτ Ουόριορς, ομάδα του ΝΒΑ.

Επαγγελματική σταδιοδορμία 
Το 1997 αποφάσισε να αφήσει την Αμερική και να ταξιδέψει στην Ευρώπη με προορισμό την τουρκική Τόφας Μπούρσα, στην οποία παρέμεινε για ένα χρόνο δίχως να καταφέρει να κατακτήσει κάποιο τίτλο. 

Το 1998 άφησε την Τουρκία και μεταπήδησε στην ισπανική Καντάμπρια Λόμπος, στην οποία παρέμεινε μέχρι το 2000 με μοναδική εξαίρεση ένα σύντομο πέρασμα από την τουρκική Εφές Πίλσεν. 

Το 2000, ο Μαρκ Τζάκσον επέστρεψε στην Αμερική για να αγωνιστεί για πρώτη φορά στην καριέρα του στο ΝΒΑ. Μάλιστα, κατάφερε να αγωνιστεί με αρκετές ομάδες του καλύτερου πρωταθλήματος μπάσκετ του κόσμου. Συγκεκριμένα, αγωνίστηκε με τους Γκόλντεν Στέιτ Γουόριορς (2000-2002), τους Μινεσότα Τίμπεργουλβς (2002-2003), τους Φιλαδέλφεια 76ers (2003-2005), τους Μπρούκλιν Νετς (2005-2006) αλλά και τους Νιου Όρλεανς Χόρνετς (2006-2007).

Το 2007, ο Μαρκ Τζάκσον επέστρεψε στην Ευρώπη και μετεγγράφη στον Ολυμπιακό Πειραιώς, στον οποίο όμως δεν κατάφερε να προσαρμοστεί, με αποτέλεσμα τον Αύγουστο του 2008 να μεταγγραφεί στη ρωσική Ούνικς Καζάν. 

Το 2009 επέστρεψε στην Ισπανία, αυτήν τη φορά για λογαριασμό της Ομπραντόιρο. 

Μέσα στο 2010 ο Μαρκ Τζάκσον ανακοίνωσε την απόσυρσή του από την ενεργό δράση βάζοντας έτσι τέλος στην πλούσια και πολυετή καριέρα του.

Πηγές 
 Το προφίλ του Μαρκ Τζάκσον στο eurobasket.com
 Ο Μαρκ Τζάκσον στο ρόστερ του Ολυμπιακού

Αμερικανοί καλαθοσφαιριστές
Καλαθοσφαιριστές Εφές Αναντόλου
Καλαθοσφαιριστές Γκόλντεν Στέιτ Ουόριορς
Καλαθοσφαιριστές Μινεσότα Τίμπεργουλβς
Καλαθοσφαιριστές Φιλαδέλφεια 76ers
Καλαθοσφαιριστές Νιου Τζέρσεϊ Νετς
Καλαθοσφαιριστές Νιου Ορλίνς Πέλικανς
Καλαθοσφαιριστές ΟΣΦΠ
Καλαθοσφαιριστές Ούνικς Καζάν
Καλαθοσφαιριστές Ομπραδόιρο
Καλαθοσφαιριστές τουρκικών συλλόγων
Καλαθοσφαιριστές Πρωταθλήματος Τουρκίας
Καλαθοσφαιριστές ισπανικών συλλόγων
Καλαθοσφαιριστές αμερικανικών συλλόγων
Καλαθοσφαιριστές του NBA